CELEX: 32019R0646
Language: lt
Date: 2019-04-15 00:00:00
Title: 2019 m. balandžio 15 d. Komisijos įgyvendinimo reglamentas (ES) 2019/646 dėl tam tikrų prekių klasifikavimo Kombinuotojoje nomenklatūroje

25.4.2019   
               
               
                  LT
               
               
                  Europos Sąjungos oficialusis leidinys
               
               
                  L 110/10
               
            
         KOMISIJOS ĮGYVENDINIMO REGLAMENTAS (ES) 2019/646
         2019 m. balandžio 15 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 15 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikacija
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Grandinės narelių rinkinys (vadinamoji vikšro grandinė), pagamintas iš lietinio plieno, sudarytas iš grandinės narelių, sujungtų kaiščiais/sujungimo pirštais. Nareliuose yra išgręžtos skylutės, skirtos stačiakampio formos plokštėms (vadinamiesiems padams/paloms), kurios pateikimo metu nepridedamos, pritvirtinti.
                        Dėl savo konstrukcijos, visų pirma dėl išgręžtų skylučių, prie kurių turi būti pritvirtinti padai/palos, gaminys atpažįstamas kaip vikšro grandinė (ją naudojant užtikrinama ir trauka, ir mašinai judėti reikalingas pagrindas), tinkama naudoti vien tik arba daugiausia su 8429  pozicijai priskiriamomis žemės darbų mašinomis.
                        (Žr. paveikslą.) (*1)
                        
                     
                     
                        8431 49 20 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XV skyriaus 1 pastabos f punktu, XVI skyriaus 2 pastabos b punktu ir KN kodus 8431 , 8431 49  ir 8431 49 20  atitinkančiais prekių aprašymais.
                        Remiantis objektyviomis charakteristikomis, gaminys atpažįstamas kaip dalis, skirta naudoti vien tik arba daugiausia su mašinomis, priskiriamomis 8429  pozicijai (taip pat žr. Suderintos sistemos klasifikavimo nuomonę 8431.49/1). Objektyvios gaminio charakteristikos (dydis ir forma) būdingos vikšro juostai, skirtai naudoti su mašinomis, priskiriamomis 8429  pozicijai. Todėl gaminys nelaikytinas grandinėmis iš geležies arba plieno ir nepriskirtinas 7315  pozicijai.
                        Taigi gaminys laikytinas kitomis lietinėmis dalimis iš ketaus arba plieno, tinkamomis vien tik arba daugiausia mašinoms, priskiriamoms 8425 –8430  pozicijoms, ir jam priskirtinas KN kodas 8431 49 20 .
                     
                  
               
            
               (*1)  Paveikslas pateikiamas tik dėl informacijos.